stanford-oval/wikipedia huggingface dataset:
מנוע על-מגח סילוני
ביאורים

↑  "סקראמג'ט" (Scramjet) - מושג שמקורו באנגלית, הוא ר"ת והלחם של המילים "Supersonic Combustion Ram Jet" ‏, שמשמעותן המילולית הישירה היא "מנוע־סילון מגח בעירה על־קולית". המילה 'מגח' מקורה במילה לנגוח או נגיחה. מנועי ה"מגח סילון" וה"על־מגח סילוני", נוגחים את האוויר בעוצמה ומכאן שמם המקורי באנגלית.
↑  "מנוע סילון נושם אוויר" הוא מנוע סילון המוּנע על ידי סילון של גזי פליטה חמים, שנוצרים מבעירת תערובת דלק וחמצן, שמקורו באוויר הנשאב לתוך המנוע דרך כוֹנס יניקה (כונס אוויר). זאת בניגוד לטיל ורקטה השורפים תערובת דלק וחמצן מתוך מכל פנימי, ואין זרם אוויר העובר בתוכם.
↑  מהירות רכב גבוהה - מהירות גבוהה של כלי הטיס שעליו מורכב המנוע.
הערות שוליים

↑  SR-71 Blackbird Online - "ציפור שחורה SR-71" מידע מקיף על המטוס
↑  "The Scramjet Engine: Processes and Characteristics". Cambridge University Press, New York, 2009. ISBN 978-0-521-83815-3.
| תעופה • תעופה צבאית • תעופה אזרחית |
| --- | --- | --- |
| עקרונות | אווירודינמיקה • כוח עילוי • גרר • מספר מאך • זווית התקפה • הזדקרות • פרופיל אווירודינמי • עומס כנף • מערבולת • אפקט קואנדה • יחס גלישה • פינת ארון המתים | מטוס פעלולים ציור של כדור פורח מסוק |
| כלי טיס | מטוס • מסוק • כדור פורח • ספינת אוויר • דאון • המראה ונחיתה אנכית (VTOL) • המראה ונחיתה קצרה (STOL) | מטוס פעלולים ציור של כדור פורח מסוק |
| מבנה | כנף • כנפון קצה־כנף • מדף • מאזנות • ספוילר • מעצור אוויר • מוטת כנפיים • כונס אוויר • כני נסע • הגה גובה • הגה כיוון • תא הטייס • משטחי היגוי • קנארד | מטוס פעלולים ציור של כדור פורח מסוק |
| הנעה | מנוע בעירה פנימית • מנוע כוכבי (רדיאלי) • מדחף • מנוע סילון • היפוך דחף • מנוע מגח סילון • מנוע על-מגח סילוני • מנוע רקטי • חשמל | מטוס פעלולים ציור של כדור פורח מסוק |
| תופעות | גלגול הולנדי • צימוד אינרציאלי • בום על-קולי • התעבות סביב כלי טיס • אוסצילציה • ורטיגו • התקרחות | מטוס פעלולים ציור של כדור פורח מסוק |
| מערכות | מחווני טיסה • צינור פיטו • מכל דלק נתיק • מצנח בלימה • אוויוניקה • מערכת בקרת טיסה • חיווט תעופתי • קופסה שחורה | מטוס פעלולים ציור של כדור פורח מסוק |
| שלבי טיסה | הסעה ודחיפה • המראה • טיפוס • הנמכה • שיוט • נחיתה • אווירובטיקה • הקפה | מטוס פעלולים ציור של כדור פורח מסוק |
| מקצועות | צוות אוויר • טייס  • מהנדס טיסה • צוות קרקע • הנדסת אווירונאוטיקה | מטוס פעלולים ציור של כדור פורח מסוק |
מונחים בתעופה
Just Cause 3

| --- | --- |

 כללי
 תאריך הוצאה:  1 בדצמבר 2015 
 סוגה:  משחק פעולה-הרפתקאות
 פיתוח:  Avalanche Studios Group 
 הוצאה לאור:  Square Enix 
 ארץ מקור:  ארצות הברית 
 שפות:  אנגלית, ערבית, פולנית, פורטוגזית ברזילאית, רוסית, ספרדית, איטלקית, גרמנית, צרפתית, יפנית 
 סדרה:  Just Cause 
 דרישות תוכנה
 מנוע משחק:  Havok 
 מצבי משחק:  משחק וידאו למשתתף יחיד 
 פלטפורמות:  Xbox One, פלייסטיישן 4, Microsoft Windows 
 המשחק הקודם:  Just Cause 2 
 המשחק הבא:  Just Cause 4 
 
 www.justcause.com
 
Just Cause 3 הוא משחק מחשב המשתייך לסוגות הפעולה וההרפתקה, הוא פותח על ידי חברת Avalanche Studios והופץ על ידי Square Enix. ההכרזה על הפצת המשחק יצאה ב-11 בנובמבר 2014, והוא המשחק השלישי בסדרת משחקי Just Cause, לאחר המשחק השני שראה אור בשנת 2010. המשחק נפתח להפצה עולמית ב-1 בדצמבר 2015 והוא רץ על מחשבי ווינדוס, פלייסטיישן 4 ו-Xbox One.
במשחק, השחקן מפעיל את דמותו של לוחם החירות "ריקו רודריגז". עליו לעזור לכוחות המורדים בגנרל "סבסטיאנו די רבלו", דיקטטור השולט בטריטוריית מדיצ'י הבדיונית שלחופי הים התיכון. המוצר זכה בעיקר לביקורות חיוביות בגין המשחקיות שלו, ומנגד קיבל מעט ביקורות שליליות בנוגע לבעיות טכניות על הרצתו בקונסולות משחק.
הערות שוליים

↑  אחד ממפתחי המשחק מדבר על העולם הפתוח במשחק
↑  לחקור את העולם הבדיוני של מדיצ'י
↑  Just Cause 3 הוא סאטירה נפלאה על משחקי וידאו, בה הגיבור הראשי רוכב על טיל בליסטי
| --- | --- |
בקרת זהויות :  BnF: cb17028018j (data) 
צילום מסך מהמשחק. ריקו מחזיק במיני גאן ומכוון אותם אל גנרטורים של כוחות די רבלו
חתול בשק

| --- | --- |
 שיר הנושא:  אוברטורה מתוך Tommy של להקת The Who.
 סוגה:  תוכנית רדיו
 יוצרים:  דליה סיגן
 כותבים:  צביה גולן ועוד
 בימוי:  רעיה אדמוני, דליה סיגן, תמר ליבס
 מנחים:  עליזה רוזן, דויד גרוסמן, דני אלדר, אריה אלדד, יואב גינאי, אבנר אברהמי, מיכל גזית, גדי טאוב, מירי שרף, טלי שושני, עמיר שחם
 שחקנים:  עזרא הס, יעקב בוך, בצלאל לוי, ורד שביט-גנור, אליהו בן-און, מאיר שטיין, יגאל סרי-לוי, חנה יכין, דני אלדר, דניאל פאר, דויד גרוסמן, טלי בצלאל, עמנואל הלפרין, יעל אופיר
 ארץ מקור:  ישראל ישראל
 הפקה
 מפיק:  דליה סיגן
 עורכים:  דליה סיגן, תמר ליבס, אריה אלדד
 שידור
 רשת שידור בישראל:  קול ישראל
 תקופת שידור בישראל:  1970 – 1986
 
חתול בשק הייתה תוכנית רדיו לילדים ונוער ששודרה לאחר התוכנית לאם ולילד ברשת א' בשנים 1970–1986. במסגרתה שודרו תסכיתים וסיפורים בהמשכים, קטעי הומור ועוד.
את התוכנית ייסדה וערכה דליה סיגן. במרוצת השנים ערכו את התוכנית אנשים נוספים, שבהם תמר ליבס ואריה אלדד.
שם התוכנית נובע מהביטוי "לקנות חתול בשק" שפירושו לקבל משהו בלי לבחון אותו היטב קודם, ועל כן בלי לדעת מה טיבו.
פתיח התוכנית התבסס על קטעים מהאוברטורה של אופרת הרוק "Tommy" של להקת "The Who".
מהתסכיתים ששודרו

"עלילות שרלוק הולמס"
"סכנה באנדימון"
"באין משפחה"
"גבעת ווטרשיפ"
"הבית הקטן מאחורי הבית הגדול"
"אברבנאל 0030"
"מערת השד השחור"
מהפינות בתוכנית

"חתולופון" - שיחות טלפון עם המאזינים בימי רביעי.
"חתול שחור" - סדרת סיפורי מתח בסגנון אדגר אלן פו.
"סכנה באנדימון" - סדרת תסכיתים מסוג מדע בדיוני של דני אלדר. הסדרה שודרה בהמשכים, כל פרק כ-10 דקות. כל פרק נפתח במילים:
"סכנה באנדימון... סיפור שעוד יקרה... אולי!  אתם צעירים מדי מכדי לזכור, אולי הוריכם זוכרים במעורפל, אבל אני זוכר… איך אפשר לשכוח מה שקרה אז, רחוק כל כך, לפני זמן רב כל כך… הדבר היה בשנת 2070, וזה קרה בכוכב שלא שמעתם עליו מעולם, שמו היה אנדימון!"
"הבית הקטן מאחורי הבית הגדול", "אברבנאל 0030", "מערת השד השחור" - טרילוגיית תסכיתים בהמשכים שכתב אריה אלדד וגיבוריהם הם חבורת ילדים בירושלים של שנות ה-60 וה-70. הסיפורים קובצו לאחר מכן בספר בשם "חתול בשק - סיפורים לילדים גדולים".
מהפינות בתוכנית > סטוץ

אחת הפינות הזכורות והמשפיעות בתוכנית, ששמה היה "סטוץ", הייתה סדרה של תסכיתים קצרצרים, עשירים בהומור פרוע ואבסורדי בסגנון מונטי פייתון. התסכיתים נכתבו על ידי דויד גרוסמן ודני אלדר. בין הדמויות שכיכבו בפינה זו היו "שפיפון" הקוסם, שולייתו "אלפרד" (שפיפון היה מטיל עליו משימות מסוכנות בקריאה: "אלפרד לאימונים!"), המלך "מלכיפוך" ועוזרו "ואזיר" (מלכיפוך היה קורא לו: "וא-זיר יו-הו?" וואזיר הכנוע היה עונה "קראת לי מלכי?").
גרוסמן סיפר בריאיון לאלי אשד:
יותר מכל אני גאה כיום בתסכיתי הסדרה "סטוץ", אותה כתבנו דני אלדר ואני. היו אלה תסכיתים קצרים בעלי הומור אבסורדי של משחקי לשון אודות דמויות קבועות שונות ומשונות, כמו מלך מגלומן (מלכיפוך) והיועץ שלו (וא-זיר). התסכיתים זכו לתהודה עצומה מצד קהל המאזינים, שהרבה להגיב עליהם ולהציע רעיונות. ההומור של "סטוץ" היה חדשני מסוגו באותה התקופה, ראשית שנות השמונים, ואני מאמין שהוא פתח את הדרך למה שארז טל ואברי גלעד עשו מאוחר יותר בתוכנית "מה יש" שלהם, שיש לראות בה מעין הרחבה ופיתוח של מה שנעשה ב"סטוץ". עד היום, כאשר אני הולך למילואים, אנשים מזכירים לי את "סטוץ" ומדקלמים קטעים ממנו. לפי זה אני יכול להעריך את גילם.
ראו גם

מה יש
הערות שוליים

↑  כאן מכריזים: פרס ליצירתיות ברדיו ע"ש דליה סיגן ז"ל, באתר כאן
↑  תכניות רדיו וטלוויזיה המוקדשות לשבוע שמירת הטבע, באתר מעריב, ‏9.2.1979
↑  כל התכניות, באתר מעריב, ‏15.6.1978
↑  שידורי ישראל, באתר דבר, ‏13.12.1973
↑  מאמרו של אלי אשד באתר אימגו
נקודת לגראנז'

ערך זה עוסק באסטרונומיה תצפיתית. אם התכוונתם למשחק תפקידים לקונסולת המשחקים Famicom, ראו .
נקודות לגראנז' בין שני גופים; בתרשים זה השמש וכדור הארץ (לא בקנה מידה)
נקודת לגראנז' (הקרויה גם נקודת L או נקודת ליברציה) היא אחת מחמש נקודות שיווי משקל שבהן יכול גוף קטן, המושפע רק מכוח הכבידה, להישאר ביחס לשני גופים הנעים בהשפעת הכבידה. לדוגמה, אלו נקודות שבהן יכולים לוויין או תחנת חלל להישאר באופן קבוע יחסית לכדור הארץ והירח. נקודות לגראנז' מאופיינות על ידי התכונה שהמשיכה הגרוויטציונית הנוצרת על ידי שתי מסות גדולות משתווה בגודלה לגודל הכוח הצנטריפטלי הדרוש לתנועת מסה במסלול. קרויות על שמו של ז'וזף-לואי לגראנז'.
נקודות לגראנז'

חמש נקודות לגראנז' מוגדרות כך:
נקודות לגראנז' > L1

נקודת לגראנז' L1 נמצאת בין שתי מסות M1 ו-M2 על הקו הדמיוני המחבר בין מרכזי המסות. המרחק בין שתי המסות (שהוא רדיוס ההקפה של המסה הקטנה סביב הגדולה) גדול יותר מאשר רדיוס ההקפה של נקודה L1, ולכן גוף שנמצא בנקודה L1 אמור להקיף את המסה הגדולה בזמן קצר יותר; אך מכיוון שהמסה הקטנה מפעילה כוח משיכה בכיוון ההפוך, היא מחלישה את המשיכה של המסה הגדולה וגורמת להארכת זמן ההקפה. בנקודת לגראנז' L1 משתווה זמן ההקפה לזמן ההקפה של המסה הקטנה.
נקודת לגראנז' L1 שבין הארץ והשמש נמצאת במרחק של כ-1.5 מיליון קילומטרים מהארץ ומשמשת נקודת תצפית נוחה בשמש, שכן השמש שם לעולם אינה מוסתרת על ידי כדור הארץ או על ידי הירח. בנקודה זו נמצאת הגשושית SOHO המשמשת לתצפיות בשמש וטלסקופ מזג האוויר DSCOVR. גשושית אדיטייה L1 ששוגרה בספטמבר 2023 מתוכננת להגיע לנקודה זו.
נקודות לגראנז' > L2

נקודת לגראנז' L2 נמצאת על הקו הדמיוני המחבר בין מרכזי המסות M1 ו-M2, מאחורי המסה הקטנה מבין השתיים. רדיוס ההקפה של המסה הקטנה סביב הגדולה קטן יותר מאשר רדיוס ההקפה של נקודה L2, ולכן גוף שנמצא בנקודה L2 אמור להקיף את המסה הגדולה בזמן ארוך יותר; אך מכיוון שהמסה הקטנה מפעילה כוח משיכה נוסף באותו הכיוון, היא מגבירה את המשיכה של המסה הגדולה וגורמת לקיצור זמן ההקפה. בנקודת לגראנז' L2 משתווה זמן ההקפה לזמן ההקפה של המסה הקטנה.
נקודת לגראנז' L2 של הארץ והשמש נמצאת במרחק של כ-1.5 מיליון קילומטרים מכדור הארץ. נקודת זו נוחה להצבת מחקר, שכן כדור הארץ מסתיר חלקית את השמש ומקל על קירור אמצעי התצפית הדרושים לתצפית זו. ההסתרה אינה מלאה, שכן במרחק זה הגודל הזוויתי של כדור הארץ קטן משל השמש והצל הוא חלקי בלבד. בשנת 2001 הוצב בנקודה זו לוויין המחקר WMAP החוקר את קרינת הרקע הקוסמית. בשנת 2009 שוגרו לשם טלסקופ החלל הרשל וטלסקופ החלל פלאנק. ב-25 בדצמבר 2021 שוגר טלסקופ החלל ג'יימס וב לנקודה זו, ובשנת 2023 שוגר לנקודה זאת טלסקופ החלל אוקלידס. במהלך שנות ה-20 של המאה ה-21 יוצב שם טלסקופ החלל ננסי גרייס רומן.
נקודות לגראנז' > L3

נקודת לגראנז' L3 נמצאת על הקו הדמיוני המחבר בין מרכזי המסות M1 ו-M2, מאחורי המסה הגדולה מבין השתיים, כך שמרחקה ממרכז המסה של המערכת שווה למרחק בין מרכזי שתי המסות. מכיוון שנקודת מרכז המסה של המערכת איננה מרכז המסה הגדולה, אלא "מוזזת" משם מעט בכיוון המסה הקטנה – גם הנקודה L3 מוזזת מעט בכיוון המסה הקטנה, ולכן היא לא נמצאת על מסלול ההקפה של המסה הקטנה, אלא במרחק קטן במקצת מהמסה הגדולה (מאשר המרחק בין שתי המסות).
נקודת לגראנז' L3 של כדור הארץ והשמש אינה יציבה בגלל השפעת כוח הכבידה של כוכבי הלכת האחרים ובעיקר של נוגה שעובר במרחק של 0.3 יחידות אסטרונומיות ממנה.
נקודות לגראנז' > L4 ו-L5

נקודות לגראנז' L4 ו-L5 נמצאות על הקודקודים של שני המשולשים שווי הצלעות ששני קודקודיהם האחרים הם מרכזי שתי המסות M1 ו-M2. הנקודה L4 מקדימה את תנועת המסה הקטנה סביב הגדולה והנקודה L5 נעה בעקבותיה. מכיוון שהמרחק מנקודות אלו למרכזי שתי המסות שווה, יחס כוחות הכבידה הפועלים בנקודות הוא בדיוק היחס בין שתי המסות והכוח השקול פועל בכיוון מרכז המסה של המערכת. כתוצאה מכך, מקיפות נקודות אלו את מרכז המסה של המערכת באותו זמן כמו זמן ההקפה של המערכת. למעשה נקודות אלו מהוות פתרון יציב של מערכת בת שלוש מסות, ולכן בנקודות אלו יכולים לנוע ביציבות גם גופים בעלי מסה שאינה זניחה ביחס לשתי המסות האחרות.
נקודות לגראנז' L4 ו-L5 נקראות גם נקודות טרויאניות על שם האסטרואידים הטרויאניים שנמצאים בנקודות לגראנז' L4 ו-L5 של צדק והשמש. בנקודות לגראנז' L4 ו-L5 של הארץ והשמש ושל הארץ והירח יש אבק בין כוכבי. ב-L4 של הארץ והשמש נמצא אסטרואיד שגודלו כ-300 מטר וניתן לו השם 2010TK7. ב-2022 התגלה בנקודה זו אסטרואיד נוסף שגודלו כ-1,200 מטר, וניתן לו השם 2020XL5.
הערות שוליים

↑  ד"ר יגאל פת-אל, התגלה מלווה חדש לכדור הארץ, באתר ynet, 31 ביולי 2011
| --- | --- |
בקרת זהויות :  BnF: cb16258674h (data) 
תרשים נקודות לגראנז' במערכת בה הגוף הראשי הוא בעל מסה גדולה באופן משמעותי מן הגוף המשני
תרשים מיקום נקודת L2 של כדור הארץ והשמש בה מוצב טלסקופ החלל ג'יימס וב
תרשים מיקום נקודת L4
אופל טיגרה

| --- | --- |

Opel Tigra
 מאפיינים כלליים
 יצרן:  אופל
 שנות ייצור:  2004–2009
 הרכבה:  ספרד ספרד  צרפת צרפת
 מודל אחריו:  Opel Tigra Twintop 
 מרכב:  Front-engine, front-wheel-drive layout
 אורך:  3,922 מ"מ (דור ראשון) 3,921 מ"מ (דור שני)
 רוחב:  1,604 מ"מ (דור ראשון) 1,685 מ"מ (דור שני)
 גובה:  1,340 מ"מ (דור ראשון) 1,364 מ"מ (דור שני)
 משקל:  980–1,075 ק"ג (דור ראשון) 1,235–1,278 ק"ג (דור שני)
 בסיס גלגלים:  2,429 מ"מ (דור ראשון) 2,491 מ"מ (דור שני)
 מפרט טכני
 מנוע:  4 צילינדרים, 16v שסתומים, 1,384 סמ"ק המפיק 66 כ"ס ב-6,000 סל"ד, יחס דחיסה 10.5:1, מנוע קירור מים, מנוע ג'נרל מוטורס סוג "X14XE" (דור ראשון)  4 צילינדרים, 16v שסתומים, 1,598 סמ"ק המפיק 78 כ"ס ב-6,000 סל"ד, יחס דחיסה 10.5:1, מנוע קירור מים, מנוע ג'נרל מוטורס סוג "X14XE" (דור ראשון)  4 צילינדרים, 1,248 סמ"ק המפיק 70 כ"ס ב-4,000 סל"ד (מנוע דיזל, מנוע סוג "CDTI Ecotec I4" מייצור "Fiat 1.3 Multijet" (דור שני)  4 צילינדרים, 16v שסתומים, 1,364 סמ"ק המפיק 90 כ"ס, מנוע ג'נרל מוטורס סוג "Z14XEP I4") (דור שני)  4 צילינדרים, 16v שסתומים, 1,796 סמ"ק המפיק 125 כ"ס, מנוע ג'נרל מוטורס סוג ""מנוע ג'נרל מוטורס סוג "Z18XE I4"))(דור שני)
 הילוכים:  תמסורת ידנית – 4 מהירויות (דור ראשון)  תמסורת אוטומטית – 5 מהירויות (דור ראשון)  תמסורת ידנית – 5 מהירויות (דור שני)  תמסורת אוטומטית – 5 מהירויות (דור שני)
 מהירות מרבית:  167 קמ"ש (מנוע דיזל 1,248 סמ"ק דור שני)  180 קמ"ש (מנוע 1,364 סמ"ק דור שני)  204 קמ"ש (מנוע 1,796 סמ"ק דור שני)
 צריכת דלק:  6.1 ליטר ל-100 ק"מ (מנוע 1,796 סמ"ק דור שני)
 
אופל טיגרה (בגרמנית: Opel Tigra) היא מכונית בתצורת קופה, מתוצרת יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, שיוצרה בין השנים בין השנים 1994–2001 ו־2004–2009.
דורות "אופל טיגרה"

דור ראשון – יוצר בין השנים 1994–2001, יוצרו 250,728 יחידות
דור שני – יוצר בין השנים 2004–2009
דורות "אופל טיגרה" > דגמי דור שני

Tigra Twintop
Tigra Twintop Sport
תצורות "אופל טיגרה"

קופה
קבריולה (דור שני)
תאוצות "אופל טיגרה"

בין 0–100 קמ"ש היא 11,5 שניות (מנוע 1,389 סמ"ק דור ראשון)
בין 0–100 קמ"ש היא 9.4 שניות (מנוע 1,598 סמ"ק דור ראשון)
בין 0–100 קמ"ש היא 15.5 שניות (מנוע דיזל 1,248 סמ"ק דור שני)
בין 0–100 קמ"ש היא 12.4 שניות (מנוע 1,364 סמ"ק דור שני)
בין 0–100 קמ"ש היא 9.4 שניות (מנוע 1,796 סמ"ק דור שני)
תמונות

אופל טיגרה דור ראשון
אופל טיגרה דור ראשון
אופל טיגרה דור ראשון
אופל טיגרה, שנת 1995 דור ראשון
אופל טיגרה דור ראשון
אופל טיגרה דור ראשון
אופל טיגרה - מבט לתא הנהג (דור ראשון)
אופל טיגרה דור ראשון
אופל טיגרה דור שני
אופל טיגרה דגם "Twin Top " דור שני
אופל טיגרה דגם "Twin Top " דור שני קבריולה
אופל טיגרה דגם "Twin Top " דור שני קבריולה
אופל טיגרה דגם "Twin Top " דור שני
אופל טיגרה דגם "Twin Top " דור שני
ראו גם

אופל
הערות שוליים

↑  "אופל טיגרה" (1994–2001)  car.info/en-se/opel/tigra/tigra-a
↑  "אופל טיגרה דגם "Twintop" opel-accessories.com/opel_aoc/en-EU/Tigra_TwinTop
↑  "אופל טיגרה" topspeed.com/cars/opel-tigra
↑  "אופל טיגרה" - תמונות sauto.cz/inzerce/osobni/opel/tigra
↑  "אופל טיגרה" autoscout24.at/auto/opel/opel-tigra
| --- | --- |
בקרת זהויות :  NKC: ph172883
ניסאן פאו

| --- | --- |

ניסאן פאו
 מאפיינים כלליים
 יצרן:  ניסאן
 שנות ייצור:  1989–1991 (השקה: אוקטובר 1987)
 הרכבה:  יפן
 אורך:  3,740 מ"מ
 רוחב:  1,570 מ"מ
 גובה:  1,475 מ"מ
 משקל:  720–760 ק"ג
 בסיס גלגלים:  2,300 מ"מ
 מפרט טכני
 מנוע:  4 צילינדרים, 987 סמ"ק המפיק 52 כ"ס, ב-6,000 סל"ד, יחס דחיסה 9.5:1 (מנוע קירור מים)
 הילוכים:  תמסורת ידנית – 5 מהירויות (מסוג "PK10GF")(לדגם Pao w)  תמסורת ידנית – 5 מהירויות (מסוג "PK10GFW") (לדגם Pao canvas top w)  תמסורת אוטומטית – 3 מהירויות (מסוג "PK10GA") (לדגם Pao w)  תמסורת אוטומטית – 3 מהירויות (מסוג "PK10GAW") (לדגם Pao canvas top w)
 מהירות מרבית:  140 קמ"ש
 צריכת דלק:  5.5 ליטר ל-100 ק"מ (לדגם תמסורת ידנית)  6.9 ליטר ל-100 ק"מ (לדגם תמסורת אוטומטית) מכל דלק: 40 ליטר
 מעצב:  יושירו קובטה  נאוקי סקאי
ניסאן פאו (באנגלית: Nissan Pao) היא מכונית סופרמיני, 3 דלתות האצ'בק, אשר יוצרה על ידי יצרנית המכוניות היפנית ניסאן בין השנים 1989–1991.
דגם ה"ניסאן פאו" הוצג לראשונה בתערוכת המכוניות בטוקיו באוקטובר 1987.
מדגם זה יוצרו 31,321 יחידות בלבד.
דגמי "ניסאן פאו"

Pao w
Pao canvas top w
דגמי "ניסאן פאו" > גרסאות "ניסאן פאו"

גרסת גג סגור
גרסת גג ברזנט
ניסאן פאו

3 דלתות
הגה כח
רדיו AM/FM + רשמקול (2 רמקולים אחוריים)
מגב (לסירוגין)
שעון אנלוגי
חגורות בטיחות ללא מתח (במושבים הקדמיים)
מושב הנהג מותאם לגובה
תמונות

ניסאן פאו
ניסאן פאו
ניסאן פאו – מבט לשעוני הבקרה
ניסאו פאו
לוגו ניסאן פאו (מתחת למכסה המנוע הקדמי)
ניסאן פאו
ניסאן פאו
ניסאן פאו
ראו גם

ניסאן
ניסאן פינו
לקריאה נוספת

ניסאן פאו (thetruthaboutcars)
הערות שוליים

↑  ניסאן פאו - מידות ונתונים טכנייםcarfolio.com/specifications/models/car
↑  ניסאן פאו petrolicious
↑  ניסאן פאו (ניסאן מוזיאון (יפנית))nissan.co.jp/MUSEUM/MARCH/PIKE
ז'ורז'ה מנדש

| --- | --- |

מנדש בטקס קבלת פרסי הכדורגל העולמי ב-2013
 מידע אישי
 לידה:  7 בינואר 1966 (בן 58) ליסבון שבפורטוגל
 שם מלא:  ז'ורז'ה פאולו אגושטיניו מנדש
ז'ורז'ה פאולו אגושטיניו מנדש (בפורטוגזית: Jorge Paulo Agostinho Mendes, נולד ב-7 בינואר 1966 בליסבון, פורטוגל) הוא סוכן שחקני ומאמני כדורגל פורטוגלי. הקים ומנהל את סוכנות גסטיפיוט (באנגלית: GestiFute), המייצגת כדורגלנים ומאמני כדורגל בכירים רבים. בין לקוחותיו נמצאים כריסטיאנו רונאלדו, אנחל די מריה, דויד דה חאה וז'וזה מוריניו.
ב-2018 פורסם בפורבס כי סך הכסף בחוזים שעליהם חתומים לקוחותיו מגיע לכמיליארד דולרים. רוב הכדורגלנים הפורטוגלים הבכירים מיוצגים אצל מנדש, וחברתו הרוויחה כמאה מיליון יורו מעמלות. הוא הסוכן המוביל בעולם בתחומו.
מנדש הוא זוכה פרס סוכן השנה של ה-GSA‏ (Global Soccer Awards) תשע פעמים - שש פעמים רצופות, בין 2010 ל-2015, ועוד שלוש רצופות בין 2017 ל-2019.
קריירה

מנדש התחיל לשחק כדורגל מקצועני בפורטוגל, אך פרש בשנות העשרים המוקדמות לחייו עקב דחייה מצד מספר מועדונים פורטוגלים. לאחר מכן עבד בעבודות מזדמנות, עד שהקים בר-מועדון לילה בקמיניה. בשנת 1996 התחיל לעבוד כסוכן שחקנים. העסקה הבין-לאומית הגדולה הראשונה שרקם הייתה עסקת העברתו של הוגו ויאנה מספורטינג ליסבון לניוקאסל יונייטד תמורת 12 מיליון אירו.
מנדש נהג להסתובב בליגות כדורגל צעירות בפורטוגל ולאתר כישרונות עולים, וכך גייס למצבת לקוחותיו כוכבים ככריסטיאנו רונאלדו וריקארדו קווארסמה.
מנדש תיווך ב-2004 את עסקת העברתו של ז'וזה מוריניו מפורטו לצ'לסי, על אף שלמוריניו היה סוכן אחר באותו זמן. הסוכן הישראלי פיני זהבי תיווך בעסקה מצד צ'לסי. עסקה זו ביססה את מעמדו כ"סופר סוכן" בכדורגל האירופי.
במסגרת עבודתו הוא שומר על קשרים קרובים עם הבעלים. ישנן קבוצות, בהן מלבד ייעוץ בנוגע להעברות שחקנים שהוא מספק להן, הוא משמש כיועץ מיוחד לבעליהן - ביניהן מונקו ובעליה דמיטרי ריבולובלב, וולנסיה ובעליה פיטר לים. הוא מעורב גם בקניית ומכירת קבוצות ובמציאת משקיעים וספונסרים. בפרסומים עיתונאיים שונים כונה מנדש "האיש החזק בכדורגל".
בדצמבר 2016 נקשר שמו בפרשיית העלמת מס נרחבת שנחשה על ידי משטרת ספרד, הכוללת רשת של מקלטי מס לכאורה באירלנד, איי הבתולה הבריטיים ושווייץ, בהם הלבין כספים של השחקנים המיוצגים על ידו, ביניהם כריסטיאנו רונאלדו.
מ-2016 מעורב מנדש במועדון הכדורגל וולבס, מרבית השחקנים והצוות המקצועי הם ממיוצגיו והוא אף מחזיק משרדים במועדון. הקבוצה עלתה לפרמייר ליג. בדיווחים רשמיים הוא נחשב כיועץ לבעלים בלבד מאחר שעל פי התאחדות הכדורגל האנגלית ישנו איסור על התערבות או ניהול של קבוצת כדורגל על ידי סוכן שחקנים. אך דיווחים עיתונאים מציינים כי הוא שולט לחלוטין בקבוצה ואף מהלך לא נעשה ללא אישורו.
לקוחות בולטים בעבר ובהווה > שחקנים

פורטוגל כריסטיאנו רונאלדו
פורטוגל פאביו קונטראו
פורטוגל ז'ואאו מאוטיניו
פורטוגל נאני
פורטוגל פפה
פורטוגל ריקרדו קווארסמה
פורטוגל סימאו סברוסה
פורטוגל אנדרה גומש
פורטוגל ברונו אלווש
פורטוגל ריקרדו קרבאליו
פורטוגל ברנרדו סילבה
פורטוגל ז'ואאו קנסלו
פורטוגל רנאטו סאנצ'ס
פורטוגל ז'ואאו פליקס
ספרד לאמין ימאל
ספרד ויקטור ואלדס
ספרד אייטור קראנקה
ספרד דויד דה חאה
ברזיל אנדרסון
ברזיל אדרסון מוראס
ברזיל דייגו קוסטה
קולומביה רדאמל פלקאו
קולומביה חאמס רודריגס
טורקיה בוראק יילמאז
ארגנטינה אנחל די מריה
ארגנטינה ניקולס אוטמנדי
צרפת אנטואן גריזמן
צרפת אנתוני מרסיאל
לקוחות בולטים בעבר ובהווה > מאמנים

פורטוגל ז'וזה מוריניו
פורטוגל קרלוס קיירוש
ברזיל לואיס פליפה סקולארי
פורטוגל נונו אספריטו סנטו
הערות שוליים

↑  שירות כלכליסט, פורבס קבע: מיהם סוכני הספורט "המשפיעים" בעולם, באתר כלכליסט, 27 בספטמבר 2018
↑  מערכת גלובספורט, ‏האם ז'ורז'ה מנדש הוא סוכן השחקנים "החזק" ביותר בעולם?, באתר גלובס, 27 בספטמבר 2015
↑  Jorge Mendes (Best Agent of the Year), האתר הרשמי של ה-GSA, דצמבר 2019
↑  How Mendes has made himself key player behind the biggest deals in Europe, באתר האינדיפנדנט, 13 ביוני 2008
↑  דייוויד קון, Jorge Mendes: The rise and rise of Portugal's super-agent, באתר הגרדיאן, 18 בינואר 2011
↑  נדב יעקבי, ידו בכל: הבוס האמיתי בכדורגל העולמי, באתר ynet, 22 באפריל 2016
↑  ynet ספורט, דיווח: רונאלדו העלים מס בחשבונות פיקטיביים, באתר ynet, 3 בדצמבר 2016
↑  למד לקח מליאו מסי? בספרד חושפים: כך רונאלדו חומק מרשויות המס, באתר וואלה, 1 בדצמבר 2016
↑  מתן בכור‏, הלוחש לזאבים: כך השתלט סוכן העל ז'ורז'ה מנדש על וולבס האנגלית, באתר וואלה, 11 באוגוסט 2018
| --- | --- |
בקרת זהויות :  PLWABN: 9810659745205606  ISNI: 0000 0004 5290 0262  LCCN: no2016163073  NDL: 001211044  RERO: 02-A026119901  SUDOC: 195014049  VIAF: 317285797   WorldCat (עם VIAF): 317285797
אגוסטה וסטלנד AW159 ויילדקט

אגוסטה וסטלנד AW159 ויילדקט (באנגלית: AgustaWestland AW159 Wildcat) הוא מסוק תובלה, סיור ולוחמה ימית, שפותח בשיתוף פעולה בין חברת וסטלנד הבריטית וחברת אגוסטה האיטלקית, ומיוצר כיום על ידי חברת לאונרדו האיטלקית.
פיתוח

פיתוח ה-AW159 החל בשנת 1995, כאשר ממשלת בריטניה אישרה תוכנית להחלפת מסוק הווסטלנד לינקס, בשנת 2002 התכנית שנקראה "לינקס העתיד" התרכזה סביב שדרוג משמעותי או ייצור מחדש של הדגם המתקדם ביותר בזמנו של הלינקס; הסופר לינקס 300. התכנית התחלקה לגרסת הצבא (BLUH) וגרסת הצי המלכותי (SCMR), החברות אוגוסטה וולסטלנד וקבוצת תאלס חתמו על שיתוף פעולה לפיתוח המסוק החדש ונקבעו התאריכים אפריל 2007 ל-BLHU ואפריל 2008 ל-SCMR כיעד לסיום הפיתוח. התוכניות המשיכו להשתנות לאורך הפרויקט והדרישות של הצבא הצטמצמו למסוק סיור בלבד (BRH), החתימה על החוזה עם חברת אוגוסטה וסטלנד התעכבה עד ליוני 2006 משיקולי תקציב הביטחון, כאשר הפרויקט יצא לדרך עם תקציב של מיליארד ליש"ט והזמנה של 70 מסוקי "לינקס העתיד".
לקראת סוף 2007 נקבע יעד חדש לסיום הפרויקט, כאשר התכנית הייתה שגרסאות המסוק יכנסו לשירות ב-2015 (בצבא) ו-2016 (בצי), במהלך 2008 שיקולי תקציב כמעט הביאו שוב לביטולו אך משרד הביטחון החליט להתקדם עם צימצום ההזמנה ל-62 מסוקים. בתקופה זו יוצרו המרכבים הראשונים עם 80 אחוז פחות חלקים בהשוואה ללינקס, באפריל 2009 אוגוסטה וסטלנד העניקו למסוק החדש את השם AW159 והכינוי שקיבל לשירות כוחות הביטחון הבריטיים היה ויילדקט (חתול בר). ב-12 בנובמבר 2009, ה-AW159 הראשון ביצע טיסת בכורה מבסיס יובילטון שבסאמרסט, אחריו באוקטובר ונובמבר 2010 שני מסוקים נוספים הצטרפו לתוכנית הקליטה של הויילדקט.
הצבא הבריטי הזמין סך הכל 34 מסוקי ויילדקט לקליטה בזרוע האוויר של הצבא, פיקוד המסוקים המשותף ופיקוד הכוחות המיוחדים, בעוד הצי המלכותי הזמין 28 מסוקים לקליטה בזרוע האוויר של הצי המלכותי. לטובת הכשרת הצוותים ובחינת יכולות, זרוע האוויר של הצבא הקצה את טייסת 652 והצי המלכותי הקצה את טייסת האוויר הימית 825, שניהם פעלו מבסיס יובילטון. ב-29 באוגוסט 2014 הויילדקט AH1 נכנס באופן רשמי לשירות בזרוע האוויר של הצבא וב-23 במרץ 2015 הויילדקט HMA2 נכנס לשירות בזרוע האוויר של הצי המלכותי עם יציאה לפעילות מבצעית ראשונה על גבי הפריגטה אה"מ לנקסטר (F229).
דגמים ומפעילות עיקריות

AH1 ויילדקט: דגם סיור.
הצבא הבריטי הצבא הבריטי - 34 מסוקים בשירות
HMA2 ויילדקט: דגם לוחמה ימית הכולל ציוד לוחמה בצוללות, ציוד ניטור וחימוש אוויר-ים.
הצי המלכותי זרוע האוויר של הצי המלכותי - 28 מסוקים בשירות
דרום קוריאה הצי של קוריאה הדרומית - 8 מסוקים בשירות
הפיליפינים חיל הים הפיליפיני - 2 מסוקים בשירות
מאפיינים

צוות: 2 טייסים ו-6 נוסעים (כולל מקלען)
אורך: 15.24 מטר
גובה: 3.73 מטר
קוטר רוטור ראשי: 12.8 מטרים (42 רגל)
שטח דיסקת הרוטור הראשי: 228.7 מ'²
משקל ריק: 3,300 קילוגרם (7,300 ליברות)
משקל המראה מקסימלי: 6,000 קילוגרם (13,000 ליברות)
הנעה: 2 מנועי טורבינת גז רולס-רויס LHTEC T800 (‏1,360 כ"ס כל אחד)
מהירות מרבית מותרת: 168 קשר (311 קמ"ש)
טווח: 777 ק"מ
שהות באוויר: עד 4.5 שעות
חימוש :
20 טילי אוויר-יבשה מונחים מסוג מרטלט, או;
4 טילי אוויר-ים מסוג MBDA סי וונום, או;
טורפדוים מסוג סטינגריי ופצצות עומק סימן 11.
מקלע "דלת" רכוב על כנה מסוג FN MAG (בצבא) או M2 בראונינג (בצי).
HMA2 ויילדקט בנחיתה על הפריגטה של הצי המלכותי אה"מ אירון דיוק (F234), 2017.
AH1 ויילדקט של הרגימנט השישי, זרוע האוויר של הצבא הבריטי, 2018.